Мазэ лъапIэр къоблагъэ

Мазэ лъапIэр къоблагъэ                                                                         05.07.2013                                            Еджауэ 1 127                                            RM-адыгэбзэ                (0.81 Мб)                                            MP3-адыгэбзэ                (3.11 Мб)                                                                                                                                                     الحمد لله رب العالمين، خَالِقِ الأنام، ومُنـزِّلِ الشرائع والأحكام، أحمده — تعالى — وأشكره على جزيل الإنعام، وأتوب إليه وأستغفره من الذنوب والآثام، وأشهد أن لا إله إلا الله وحدَه لا شريك له الملك القدوس السلام، وأشهد أن نبيَّنا محمدًا عبد الله ورسوله بدر التمام، ومِسك الختام، صلى الله عليه وعلى آله وأصحابه، ومن تبعهم بإحسان إلى يوم الدين، وسلم تسليمًا كثيرًا. وبعد.               Муслъымэн жэмыхьэт! Зэманым и шэрхъыр апхуэдизу псынщIэу мэкIэрахъуэри, Ахърэтым егупсыс цIыхухэр гужьеигъуэм хедзэ, кIэух зимыIэ дунейм IэнэщIу дгъэзэжмэ, жаIэри. Бегъымбарми               صلى الله عليه وسلم сыт жиIэр: «                              Си Iуммэтым я ныбжьыр илъэс хыщIымрэ блыщIымрэ я зэхуакум дэтщ, абы фIэкIынум я бжыгъэр мащIэщ              ». (Тирмизий. Хьэдисыр хьэсэнщ). НтIэ ар гужьеигъуэкъэ? Абы щIыгъуж а хыщI блыщIми унэмысынкIэ зэрыхъунур. Нобэ нэхъыжь диIэхэр зэрымащIэми къегъэлъагъуэ, жьыгъэм нэмысу дунейм ехыжым я бжыгъэр зэрыкуэдыр. Мыр щIэгужьеигъуэр лIэныгъэр зэрышынагъуэракъым, атIэ лIэныгъэм иужькIэ къэкIуэнур зэрышынагъуэращ. ЩIэшынагъуэри ди гъащIэ кIэщIым дызыхунэсынур зэрымащIэращ. Ауэ Тхьэ ЛъапIэу, гущIэгъур зи куэдым мыбдежми утыку дыкъыщыринэкъым, атIэ илъэсищэ бжыгъэкIэ псэууэ щыта цIыхухэм ялэжьа псапэхэм дылъыIэсыфыну, абыхэми дакIэщIыхьэжыфыну Iэмал къыдитащ. Къыдитащ зэман ди псапэхэр нэхъыбэу щыбагъуэу, уеблэмэ зы жэщыр илъэс ищIым щIигъу илъэс бжыгъэм нэхърэ нэхъыфIу. Апхуэдиз фIыгъуэр къызыдэкIуэ зэманыр, РэмэданкIэ дызэджэ мазэр, Алыхьым жиIэмэ, махуэ бжыгъэ дэкIмэ къытхуеблэгъэнущ. Рэмэданым епха фIыгъуэхэр икъукIэ зэрыкуэдыр, абы и мыхьэнэри икъукIэ зэрыиныр фIыуэ къызыгурыIуэу щыта имамышхуэхэр, цIыхуфIхэр мазихкIэ Аллаху Тэгьалам елъэIуу щытахэщ: «Рэмаданым дынэгъэс, абы дыхегъэубыд!э»,- жаIэурэ, Рэмэданыр къанэщIа иужькIэ, аргуэру мазихкIэ елъэIуу щытахэщ: «Я-Алыхь, къабылу тIых!», — жаIэурэ. «ЛэтIаIиф Iэл-Мэгьариф». Нэгъэсауэ къыдгурыIуэми, къыдгурымыIуэми нэщI мазэм дыхиубыдэу дынэщIыныр фIыгъуэу щыIэм я нэхъ ин дыдэхэм ящыщщ. И пIэ хэлъу лIэжар шэхиду дунейм ехыжам япэ ищыжауэ пщIыхьэпIэу щалъагъум, Бегъымбарым               صلى الله عليه وسلم жиIауэ щытатэкъэ:                             «Сыт щхьэкIэ, а (езыр езыру лIэжам модрейм иужькIэ) Рэмэданыр къинэщIатэкъэ, мыпхуэдиз нэмэзи ищIатэкъэ? (нтIэ аращ япэ щIищыжар)». (Ибн Маджэ, Ибн Хьиббан. Хьэдисыр пэжщ). Рэмэданым и фIыгъуэр къыдгурыIуэу щытамэ, илъэс псор Рэмэдан защIэу екIуэкIащэрэт, жытIэнут, арщхьэкIэ «цIыхур къыгурымыIуэм и бийщ», жыхуаIэращи, апхуэдиз зи лъапIагъри къызыфIэмыIуэхухэр, уеблэмэ, ар къызытехьэлъэхэр щыIэщ. «И насыпым лъапэкIэ елъэпэуэжащ» жыхуаIэр апхуэдэхэращ. Рэмэданым хуэныкъуэр дэращ, езыракъым. Дэ дыхуэмеймэ езыр къытхуеиххэкъым.               Муслъымэн жэмыхьэт! НэщIым, нэмэзым, КъурIэным, сэдэкъэм я мазэр къоблагъэри, гуапэу мы мазэм дыпевгъажьэ. ГухэлъыфIхэр диIэмэ, Алыхьым ар псынщIэ тщищIынурэ и псапэми нэгъэсауэ дыхыригъэубыдэнущ, ауэ хьэлъэу къытщыхъуу къыддищIэмэ, нэхъри хьэлъэ къытщищIынущ. ЦIыхум зыгуэр къыщытехьэлъэр, абы къыдэкIуэну фIыгъуэхэр щимыщIэм и дежщ, арамэ зэ дигу къэдвгъэгъэкIыж нэщI мазэ лъапIэм ехьэлIауэ къэкIуа бегъымбар хьэдисхэр. Абыхэм ящыщщ мы хьэдис лъапIэр:                               «Рэмэданыр къихьэмэ Жэнэтыбжэхэр зэIуах, Жэхьэнэмэбжэхэр зэхуащI, шейтIанхэри зэрапх»              . (Бухъарийрэ, Муслимрэ). Абы къикIращи, фIы блэжьынумэ, псапи къэпхьынумэ утыку уихуащ. ШейтIанми уи Iуэху зэрихуэнукъым уэ езым абы и Iуэху зомыхуэмэ, уи пс...

http://dinri-duneiri.ru/aread/hutba/344